[{"text_idx": "#000002", "text": "Laureaadi ko\u0303ne Ants Orase nimelise kirjanduskriitika auhinna ka\u0308ttesaamisel 8. detsembril 2018"}, {"text_idx": "#000003", "text": "Head raamatute ja kriitika so\u0303brad!"}, {"text_idx": "#000004", "text": "Mulle on raamatud kohutavalt olulised. Muidugi pean tunnistama, et lugemine on eskapistlik, natuke privilegeeritud tegevus, mis vajaduse korral on aidanud elust po\u0303geneda."}, {"text_idx": "#000006", "text": "Ants Oras on o\u0308elnud, et \u201e[a]sjad saavad luuletajale to\u0303eliseks alles siis, kui ta saab panna neile nime\u201c.2 See on vist sama, mis aitab kirjutada arvustust \u2013 tahtmine aru saada, mis see on raamatu sees, mis teeb sellest lummava teksti, aga kindlasti ka arvustaja mo\u0303nevo\u0303rra edev enese proovilepanek pu\u0308u\u0308da neid nimetada ehk leida mo\u0303nikord ainult tunnetuslikule ajele rahuldav so\u0303naline vorm ehk kaasaloomine, nagu on leidnud Aare Pilv.3 Minul kaasneb sellega ko\u0303igepealt alati ku\u0308simus: kui enesel pole usaldust kirjutada luuletust vo\u0303i novelli, ammugi siis romaani, mis o\u0303igustab siis asumist kellegi teise to\u0308o\u0308 kallale?"}, {"text_idx": "#000007", "text": "Arvustama paneb soov jagada oma ro\u0303o\u0303mu raamatu u\u0308le veel kellegagi peale so\u0303prade, no\u0303ndaviisi ikka uuesti u\u0308le lugedes lahti muukida veel mo\u0303ni leheku\u0308lg, millele enne paberinuga peale ei hakanud."}, {"text_idx": "#000008", "text": "So\u0303na \u201ekriitika\u201c on natuke kriipiv. Pehmendan selle ikka \u201earvustamiseks\u201c, liiati, kui oma kogemusest teada, kui o\u0303rn on inimeselaps. Mul on vedanud, sest mul on palutud kirjutada raamatutest, mis mulle meeldivad. Mo\u0303nd raamatut ei oskagi arvustada, aga sellest kuidagi ko\u0303neleda vo\u0303iks ku\u0308ll, kirjutada na\u0308iteks uurimuslik artikkel, kus ei vo\u0303eta mingisugust hinnangulist positsiooni."}, {"text_idx": "#000009", "text": "Varasemad kriitikaauhinna laureaadid on muu hulgas nimetanud neid kannustavate omadustena kirge ja ro\u0303o\u0303mu selle u\u0308le, kui arvustuse peale tahab keegi vaadeldud raamatut lugeda. See ongi eelko\u0303ige asjaolu, mis mind motiveerib arvustust kirjutama: soov jagada oma ro\u0303o\u0303mu raamatu u\u0308le veel kellegagi peale so\u0303prade, no\u0303ndaviisi ikka uuesti u\u0308le lugedes lahti muukida veel mo\u0303ni leheku\u0308lg, millele enne paberinuga peale ei hakanud. Saan aru, et vahel motiveerib ka no\u0308rdimus vo\u0303i tuhat naljakat ku\u0308simust, kas vo\u0303i: on\u02bcs kirjanik vo\u0303i toimetaja vo\u0303i hoopis ta\u0308hena\u0308rijast lugeja su\u0308u\u0308di selles, kui paksus romaanis mo\u0303ni episoodiline tegelane ko\u0303nnib ringi ka pa\u0308rast surma? Muide, ka kriitik eksib mo\u0303nikord. Vahel eksitab aga autor meelega \u2013 meenutagem Arthur Valdest!"}, {"text_idx": "#000010", "text": "Kirg, see on omaette ku\u0308simus. Punane roos oli Orase lemmiklill, kui ma o\u0303igesti tean, ja arutlusega arvustaja\u00adtemperamendist avab Oras oma essee \u201eArvustajaist ja arvustustest\u201c(1940).4 See eeldab mingitki tulisust. U\u0308ks mu so\u0303ber kasutas hiljuti so\u0303na \u201ez\u030canriarm\u201c ja kui to\u0303si- vo\u0303i kergemeelselt see ka ei ko\u0303la, minu z\u030canriarm on romaan. Mul on hea meel, et ta\u0308helepanu saab arvustus just romaani kohta, mis on Eestis ko\u0303netanud va\u0308ga erisuguseid lugejaid \u2013 Vahur Afanasjevi \u201eSerafima ja Bogdan\u201c."}, {"text_idx": "#000011", "text": "Vaidlesime eelmisel aastal Kultuurkapitali aastapreemia z\u030cu\u0308riis Maire Liivametsa, Rebekka Lotmani, Ene Paaveri ja Priit Kruusiga to\u0303esti kirglikult nii selle romaani puuduste kui ka heade ku\u0308lgede u\u0308le. Ene Paaver vo\u0303ttis pa\u0308rast kokku: see on sildromaan, selline, mida loevad va\u0308ga paljud, see kas meeldib vo\u0303i ei meeldi u\u0308ldse, selle u\u0308le hakatakse paratamatult vaidlema. Selleks ajaks, kui asusin arvustust kirjutama, oli ilmunud juba mitmeku\u0308lgset kriitikat, samuti oli autor oma motiive intervjuudes avanud. Niisiis ma\u0308letan oma hetkelist no\u0303utust: kas panen kirja selle, mida olen z\u030cu\u0308rii\u00advaidlustes pu\u0308u\u0308dnud va\u0308ljendada, kas vaidlen vastu mo\u0303nele kriitilisele seisukohale \u2013 aga seegi on kellegi rohkem vo\u0303i va\u0308hem objektiivne arvamus \u2013 vo\u0303i kasutan vo\u0303imalust kirjutada oma lugemisro\u0303o\u0303must?"}, {"text_idx": "#000012", "text": "Ei saanud ko\u0303igist neist eelnevaist arutlusist rohkem kui paar lauset sissejuhatuseks. Niisiis vo\u0303isin minna loo juurde, mis ra\u0308a\u0308gib nagu selle u\u0308ks alustekstki \u201earmastusest, saatusest ja hukatusest ammuste aegade moodi\u201c.5 Romaan pani mind lugema ka Afanasjevi \u201eTu\u0308nsama\u0308e tigu\u201c, Mart Kuldkepi to\u0303lgitud \u201eVo\u0308lsungite saagat\u201c ning Ivan Bunini \u201eHa\u0308maraid alleesid\u201c. Lugedes tuli meelde mu oma lapsepo\u0303lve Ra\u0308pina-maade Peipsiveer, see, kuidas lo\u0303hnab linnurohi ja valge ristik palaval suvepa\u0308eval, kuidas ku\u0308lameestel on peas ma\u0308a\u0308rdunud, punutatud paelaga valged nokatsid, nad joovad, ka\u0308ivad kalal ja upuvad Vo\u0303handusse, ning Vo\u0303uku\u0308la metsas on metsavend August Sabbe sissevajunud punker."}, {"text_idx": "#000013", "text": "Teadusartikkel (peaaegu kindlasti) va\u0308listab seletamatu olemasolu nentimise. Hea ilukirjanduslik tekst vo\u0303iks aga ja\u0308a\u0308da lo\u0303puni seletamatuks, sinilinnu sabasulg ja\u0308rjehoidjaks. Siin ongi arvustuse vo\u0303imalus."}, {"text_idx": "#000020", "text": "Kui sulle meeldis see postitus jaga seda oma so\u0303pradega"}, {"text_idx": "#000021", "text": "Emakeelepa\u0308eval kuulutati va\u0308lja Eesti Kultuurkapitali kirjanduse sihtkapitali aastaauhindade laureaadid. Ilukirjanduse z\u030cu\u0308rii esinaine Sirje Olesk teeb siinkohal ta\u0308helepanekuid mulluse kirjandusaasta kohta ning ettepaneku, kuidas leida ...\nKas ma\u0308lu on ko\u0303ikidel u\u0308ks?\nSajandite puhul vaieldakse ikka, millal need algavad ja millal lo\u0303pevad. Mo\u0303ni sajand on sajast aastast pikem, mo\u0303ni lu\u0308hem: nn pikk XVI sajand kestis ligi 200 ..."}, {"text_idx": "#000022", "text": "Emakeelepa\u0308eval kuulutati va\u0308lja Eesti Kultuurkapitali kirjanduse sihtkapitali aastaauhindade laureaadid. Ilukirjanduse z\u030cu\u0308rii esinaine Sirje Olesk teeb siinkohal ta\u0308helepanekuid mulluse kirjandusaasta kohta ning ettepaneku, kuidas leida ..."}]